Aalborg har her til aften vundet over KIF Kolding København, men sejren i grundspillet var allerede i hus, fordi TTH Holstebro tabte mod Skjern.

Det blev en ren sejrsaften for Aalborg Håndbolds herrehold. Herreholdet kan fejre en sejr på 26-22 over KIF Kolding København. Men samtidig med sejren over modstanderne i aftenens kamp, kan de også fejre, at de har vundet grundspillet. De fik nemlig onsdag gevaldig hjælp fra Skjern Håndbold, der vandt lokalopgøret i 888 Ligaen over TTH Holstebro med 27-22. I begge halvlege var det Aalborg Håndbold, der tog teten, og gæsterne fra KIF Kolding København måtte forlade Jutlander Bank Arena som kampens tabere.